Kardos Julianna „Flashmob” elnökjelölttel PUBLICISZTIKA - LXIV. évfolyam, 13. szám, 2020. március 27.

Az Innovációs és Technológiai Minisztérium honlapjára tévedő látogató fotókat talál a Nemzeti Tudománypolitikai Tanács (NTT) március 5-i első találkozójáról. Divatos szóval egy villámcsődület („flashmob”) képeit. Kikutattuk. A rendezvényt nem az Innovációs és Technológiai Minisztérium (ITM)számos tanácstermének egyikében, mondjuk például a Szemere utcában vagy a Fő utcában tartották, bárnem is a Kossuth téren vagy a Duna jegén. Nem, az NTT első összehívására az ország szimbolikusnyilvános terében, a Parlamentben, annak díszes neogótikus termében került sor. Az NTT tanácskozásának elejéről és végéről két kép tudósít. Utóbbin azonosítható személyek (balról jobbra): Gulyás Tibor (ITM innovációs helyettes államtitkár), Szabó István (NKFIH elnökhelyettes, NTT ügyek megbízottja), Jakab Roland (Ericsson Magyarország Kft. ügyvezető igazgatója), Birkner Zoltán(NKFIH elnök), Oskar Világi (MOL, Dunaszerdahely), Varga Mihály pénzügyminiszter, Palkovics László ITM miniszter, Ferenc Krausz (Munich Centre for Advanced Photonics), Freund Tamás (MTA alelnök &elnökjelölt), Závodszky Péter professor emeritus (Természettudományi Kutatóközpont), Pakucs János(MGYOSZ), Orbán Gábor (Richter Gedeon Nyrt., vezérigazgató).Az NTT-találkozót hirtelen szervezték. Másképpen nem hiányozhatna a tizenegy tagú NTT prominense, Lovász László a találkozóról. Éppen aznap nem lehetett jelen, mert egy szomszédos országban avatták díszdoktorrá. Szintén hiányzik az NTT-találkozóról a német állampolgárságú Günther Hermann Oettinger, az Európai Bizottság költségvetésért és emberi erőforrásokért, illetve a digitális gazdaságért és társadalomért, valamint energiaügyekért felelős korábbi biztosa, aki Orbán Viktor kinevezése szerint azNTT társelnöke. Az NTT elnöke, az ITM miniszter (Palkovics László) parlamenti beszámolójában kitért arra, hogy Oettinger úr „összeférhetetlenségi vizsgálata” miatt nem vett részt az NTT-tanácskozáson, de azt reméli, hogy ez az akadály őszre elhárul. Az nem teljesen világos, hogy mit jelent „az összeférhetetlenségivizsgálat”. Oettinger úr az aktuálisan ellene indított vizsgálatra hivatkozva halasztotta vagy esetleg nem is vállalta el Orbán Viktor miniszterelnök felkérését az NTT társelnöki pozíciójára? Az a szóbeszéd járja, hogyOettinger leköszönt EU-biztos ellen azért folyik vizsgálat, mert egy jelentésben igyekezett a ténylegesnél olcsóbbnak feltüntetni a hagyományos fosszilis energiahordozókat és az atomenergiát, szemben a megújuló energiaforrásokkal. Ebben az összefüggésben jelentősége lehet annak a ténynek, hogy Paks II engedélyezésére Oettinger EU-biztos hivatali idejében került sor. Mi a szokatlan ezzel a szervezett, nyilvános és váratlan NTT „flashmob” rendezvénnyel kapcsolatban? Már utaltunk Palkovics ITM miniszter parlamenti beszámolójára: a textus a szokásos, akkor mégis mi a szokatlan? A a világos és jelenvaló törvénysértés veszélye. A jelenleg hatályos törvény szerint: „Az NTT 11tagból áll. Az NTT elnöke a tudománypolitika koordinációjáért felelős miniszter. Az NTT tagjait és társelnökét a miniszterelnök kéri fel és nevezi ki. Az NTT tagjaira, társelnökére az elnök tesz javaslatot a hazai állami, gazdasági és tudományos szféra meghatározó szereplői közül a következők szerint: háromtagot a gazdasági szféra, három tagot a tudományos szféra és három tagot az állami szféra szereplői közül kell kinevezni.” A miniszterelnök (Orbán Viktor) több mint fél évvel az MTA-intézetek bedarálásáról szólósalátatörvény júliusi közzétételét követően, 2020 februárjában nevezte ki az NTT tagjait és társelnökét –három évre. Ők a „flashmob” képen részben szereplő, részben hiányzó (Lovász László, Günther Hermann Oettinger) személyek. Az ITM miniszter emberein kívül a képen látjuk Freund Tamást, az MTA alelnökét. Csakhogy a törvény szerint a miniszterelnök Lovász László tudóst nevezte ki, és nem az MTA elnökét ex officio. Ergo, Freund Tamás csak úgy lehetett jelen az NTT-tanácskozáson, hogy erre az NTT elnöke, a tudománypolitika koordinációjáért felelős miniszter (Palkovics László) felszólította, vagy egyszerűen odament és nem küldték el – ki tudja, miért? További „összeférhetetlenség”, hogy Freund Tamás a jövendő MTA tisztújítás elnökjelöltje – Pléh Csaba és Szathmáry Eörs elnökjelölttel szemben. Képzeljük el azt a „flashmob” fotót, amelyen Pléh Csaba és Szathmáry Eörs elnökjelölt is ott áll az NTT–elnök, ITM-miniszter(Palkovics László) mögött, Freund Tamás mellett a mintegy 150 perces tanácskozás végén. Kommentár helyett álljon itt az EKINT összeférhetetlenségről szóló összehasonlító tanulmányából a következő passzus: „Összeférhetetlenség alatt Magyarországon elsősorban bizonyos tisztségek együttesviselésének tilalmát értik. Ez hivatott biztosítani, hogy a közhivatalt viselő személy függetlenül, jogszerűtlen vagy egyébként megengedhetetlen politikai, gazdasági vagy más befolyástól mentesen járjon el. A hivatali összeférhetetlenség a hatáskörök koncentrációjának kizárásával a hatalommegosztást is szolgálja.”(A szerző professor emeritus)